Ronnie O'Sullivan

Ronald Antonio "Ronnie" O'SULLIVAN OBE (naskita la 5-an de decembro 1975 en Wordsley, Okcidentaj Midland-oj, Unuiĝinta Reĝlando) estas angla snukeristo.  Li estas la rekordmondĉampiono de la Crucible -epoko (ekde 1977), kune kun Stephen Hendry.

Multaj snukeraj ŝatantoj, kritikistoj kaj kunludantoj konsideras O'Sullivan la plej talenta snukeristo en la historio de la ludo. Tamen, li ankaŭ estis implikita en kelkaj polemikaj okazaĵoj.

Kun sep titoloj de la Monda Snukera Ĉampioneco kaj ok titoloj ĉe la Masters kaj la UR Ĉampioneco, O'Sullivan estas la plej sukcesa ludanto ekde la fondo de la WPBSA en 1969. O'Sullivan ankaŭ tenas plurajn aliajn rekordojn en profesia snukero: Li estas la rekordgajninto de la UR Ĉampioneco kaj la Masters, kaj li gajnis pli da Trikronaj turniroj kaj rangotabelaj eventoj ol iu ajn alia ludanto. Li gajnis entute 79 turnirojn en sia kariero. En la Monda Snukera Turneo, li atingis pli da maksimumaj paŭzoj kaj pli da centpaŭzoj ol iu ajn alia ludanto; en 2019, li fariĝis la unua profesiulo kiu atingis 1,000 karierajn centpaŭzojn.

O'Sullivan gajnis sian kromnomon "La Raketo" pro sia rapida ludo. Chris Musson: Why ‘Rocket’ Ronnie O’Sullivan almost refused to sink final black to seal 147 at World Open snooker championship. In: Daily Record. 21. September 2010, abgerufen am 12. März 2019. Inter aliaj rapidrekordoj, laŭ la Guinness-libro de rekordoj, li atingis la plej rapidan maksimuman baton de ĉiuj tempoj en 1997, je 5 minutoj kaj 8 sekundoj. O'Sullivan ankaŭ estis unu el la unuaj ludantoj, kiuj uzis kaj sian dekstran kaj maldekstran manojn por eviti uzi rezervan bilardbastonon.

 Referencoj 

 Eksteraj ligiloj 

 Ronnie O'Sullivan ĉe Snooker.org




Kategorio:Anglaj sportistoj